Amoni Abati

Amoni Abati (pia: Amoni Mkuu, Amun, Ammonas au Ammonius Mkaapweke; Mariotis, 295 - Scetes, 357) alikuwa mmonaki wa karne ya 4 aliyeanzisha Kellia, moja kati ya monasteri maarufu zaidi za Misri na labda ya kwanza kabisa.

Alikuwa kati ya mababu wa jangwani walioheshimika zaidi na alitajwa na Atanasi katika kitabu chake juu ya maisha ya Antoni

Tangu kale anaheshimiwa na Wakatoliki, Waorthodoksi na Waorthodoksi wa Mashariki kama mtakatifu.

Sikukuu yake huadhimishwa tarehe 4 Oktobahttps://catholicsaints.info/saint-ammon-the-great/.

Maisha
Kisha kusukumwa na familia yake aoe akiwa na umri wa miaka 20, alifaulu kumfanya mke wake akubali waweke nadhiri ya usafi kamili kufuatana na maneno ya Mtume Paulo katika 1Kor 7.Sozom. Hist. Eccl. i. 14Socr. Hist. Eccl. iv. 23 

Waliishi hivyo bila tendo la ndoa miaka 18, halafu wakatengana kwa ombi la mke wake, naye alikwenda huko Scetis na kwenye Mlima Nitria, kusini kwa Ziwa Mareotis, alipoishi miaka 22, akimtembelea mara mbili kwa mwakaPallad. Hist. Laus. c. 7Ruffin. Vit. Patr. c. 29 katika monasteri aliyoianzisha mwenyewe nyumbani mwake.

Alishirikiana na Antoni Mkuu na kukusanya wafuasi wake chini ya usimamizi wake. Alifariki kabla ya mtakatifu huyo aliyemuandikia baruaS. Athan. Opp. vol. i. pt. 2, p. 959, ed. Bened.,yaani kabla ya  mwaka 365, kwa sababu humo alisema kuwa "aliona roho ya Amoni ikichukuliwa na malaika hadi mbinguni"Vit. S. Antonii a S. Athanas. § 60.

Maandishi
Kuna Kanuni za Juhudi (κεφάλαια) 17 au 19 zinazosemekana kuwa za kwakeLambecius, Commentariorum de augustissima bibliotheca Caesarea Vindobonensi lib. iv. cod. 156, No. 6Gerardus Vossius, Biblioth. PP. Ascetica vol. ii. p. 484, Paris 1661 

Pia kuna Miundo 22 ya Juhudi iliyoandikwa na Amoni huyo au mwingine. 

Hatimaye kuna mkusanyo wa barua zake katika Patrologia Orientalis, volume 10/6.St. Amoun's Letters translated to Arabic

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Mababu wa Kanisa

Tanbihi

Category:Waliozaliwa 295
Category:Waliofariki 357
Category:Wamonaki
Jamii:Watawa waanzilishi
Jamii:Mababu wa jangwani
Jamii:Mababu wa Kanisa
Jamii:Watakatifu wa Misri